# BASE-hopping

### Fra Wikipedia, den frie encyklopedi

Mal:Rydding BASE-hopping er en sport hvor fallskjerm benyttes i forbindelse med utsprang fra stasjonære høyder(fixed objects).

## [rediger] Definisjon

«BASE» er et akronym som står for de fire kategoriene objekter utøverene hopper fra:

Building (bygning)

Antenna (antenne)

Span (brospenn o.l.)

Earth (klipper eller andre naturlige formasjoner)

Akronymet er utarbeidet av Carl Boenish som aneses som den moderne BASE-sportens grunnlegger.

BASE er en ekstremsport med et høyere risikonivå enn ordinær fallskjermhopping.

## [rediger] Utstyr

Det benyttes en fallskjerm som er spesiallaget for formålet i stedet for vanlig fallskjermutstyr. De fleste BASE-utstyrssett inneholder bare en skjerm i motsetning til ordinært fallskjermutstyr som i tillegg har en reserveskjerm i tilfelle nødsituasjoner.

En av grunnene til dette er den lave høyden utstyret brukes i som i mange tilfeller umuliggjør utførelse av nødprosedyre, dvs. deployering av reserveskjerm.

Utstyret konfigureres forskjellig avhengig av hvilken hastighet utøveren forventer å ha i deployeringsøyeblikket.

I tillegg benyttes beskyttelsesutstyr i tilfelle kollisjon med objektet samt for å unngå skader i forbindelse med at landingsområdene ofte er mer ulendte enn ved et hoppfelt for fallskjermhopping.

Erfarne utøvere benytter også flygedrakter(wingsuit) eller spesialsydde klær for å utnytte den økte luftmotstanden til å skape løft som øker den horisontale hastigheten og dermed også frittfalltiden.

## [rediger] Historie

I 1980 ble det hoppet med fallskjerm fra Trollveggen for første gang(Jorma Öster). Etter flere dødsulykker ble BASE-hoppingen i Trollveggen forbudt i 1986. Trollveggen er per dags dato den eneste vertikalveggen i Norge med et slikt forbud.

Populære steder for BASE-hopping i Norge er blant andre:

Kjeragplatået i Lysefjorden

Karlskråtind ved Marstein i Møre og Romsdal

Vikesaksa og Katthammeren(Eikesdalen i Møre og Romsdal)

Langrabbpiggen og Flaggnuten(Littledalen i Møre og Romsdal)

Selv om BASE-hopping er en realtivt ung høyrisikosport arbeides det med å øke aksepten for å kunne etablere den som en godkjent luftsport. Det arbeides også med å få opphevet forbudet mot utøvelse av sporten i forbindelse med Trollveggen/Bruraskaret.

## [rediger] Varianter

Med tiden har sporten utviklet seg i flere retninger, men de to mest markante er:

-Utsprang fra objekter der utøverene flyr ved hjelp av kroppene sine(tracking) i opptil over ett minutt før skjermen deployeres.

-Utsprang fra objekter med det mål å utføre avansert akrobatikk(aerials).

## [rediger] Miljø

Noe som kjennetegner miljøet er individualitet og ønsket om å ha friheten til å forme sporten selv, i motsetning til ordinær fallskjermhopping som forutsetter at utøverene underlegges strenge bestemmelser og krav om organisering.

Alikevel fremstår noen foreninger/klubber/grupper som fremtredende i Norge:

Stavanger BASE

VKB(Værdalen Karsk og BASE)

Oslo BASE

## [rediger] Eksterne linker

- BASE Wiki
- World BASE Fatality List
- Onheading.com - Norsk BASE-relatert portal
- Offheading.com - Trøndersk BASE-relatert portal

Denne sportsrelaterte artikkelen er dessverre veldig kort. Om du vet mer om temaet kan du hjelpe Wikipedia ved å utvide den.
Hentet fra «http://no.wikipedia.org../../../b/a/s/BASE-hopping_076d.html»

Kategorier: Stubber 2006-11 | Sportsstubber | Luftsport | Ekstremsport

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Français
- Nederlands
- 日本語
- Polski
- Slovenščina